Hvor udspringer looping fra?
Looping udspringer af bevægelsen #wearenotwaiting, som refererer til, at mange synes, at den teknologiske udvikling på diabetesområdet går alt for langsomt. Looping er skabt af voksne med type 1 og forældre til børn med type 1, som ikke synes det udstyr som findes, dækker deres behov.    Looping er af flere gode grunde omdiskuteret. Det skyldes at det ikke er godkendt af myndighederne, men er udviklet af frivillige. Systemet kan selv justere blodsukkeret og reagere på høje og lave blodsukre i en lukket feedback sløjfe eller cirkel, altså et loop. Deraf navnet "looping".